**Foltin Jolán**

**koreográfus, táncművész**

(Budapest, 1943. szeptember 15. –)

**Rövid szakmai életút**

1959–2000 között a Bihari János Táncegyüttes táncosa, koreográfusa, 1982–1991 között művészeti vezetője, a Magyar Művelődési Intézet népművelője. 1972-ban az első magyar táncház kezdeményezője volt. A Honvéd Táncszínházban koreográfusműhelyt vezet.

1959-től a Bihari János Táncegyüttes táncosa, koreográfusa, később pedig vezetője. A magyar gyermektáncoktatás és művészeti nevelés megújítója, alapítója és tíz éven át elnöke az Örökség Gyermek Népművészeti Egyesületnek.

„Játék és tánc az iskolában” c. kötetei (társszerző: Tarján T. Katalin) – melyek előkészítő anyagai a néphagyományokon alapuló iskolai játékos-táncos nevelésnek – a maguk nemében úttörő jellegűek és jelentőségűek.

1972-ben egyik kezdeményezője és szervezője a később mozgalommá váló első magyar táncháznak. Nagyobb lélegzetű koreográfiái a Honvéd Táncszínháznál születtek: Asszonyok könyve, Harangok, Lagzi, Ki népei vagytok?, és A Tánczmester. Munkásságát sok más kitüntetés mellett Kossuth-díjjal is elismerték.

A gyerekeknek készített számtalan koreográfia mellett, elsősorban az asszonysorsot, a nőiességet, a párválasztást formálja meg táncaiban. Koreográfusi munkáinak sora gazdag, a néptáncaink anyanyelveiből táplálkozó, európai szintű életműnek tekinthető. Munkásságában egyaránt dolgozott fel a magyar és a világirodalomból remekműveket, azokat a tánc nyelvén tolmácsolva hazánk és számos ország értő közönségének. Hasonló siker koronázta népköltészeti ihletésű táncdarabjainak sorát is.

**Díjak, elismerések**

SZOT-díj (1979), Erkel Ferenc-díj (1984), Gyermekekért Díj (1988), Népművelésért Díj (1993), Magyar Művészetért Alapítvány díja (1995), Kossuth-díj (1995), Az év koreográfusa (2002), Prima díj (2009)

**Főbb művei**

*Színészként*

 Németh László: Gyász…

*Rendezőként*

 Kiss Anna: A Holdnak háza van (1992)

 Kiss Anna: Bánomfai bolondulás (1993)

*Koreográfusként*

 Novák-Polner: Boszorkányok, varázslatok (1987)

 Bock: Hegedűs a háztetőn (1992–1993)

 Kiss Anna: A Holdnak háza van (1992)

 Kiss Anna: Bánomfai bolondulás (1993)

 Novák Ferenc: A csodaszarvas (1996)

 Csepregi Ferenc: A sárga csikó (1997)

 Kiss Ferenc: A falu rossza (1999)

 Langer: A negyedik kapu (2004)

 Örkény István: Pistipistipistipisti (2006)

 Rejtő Jenő: Az öldöklő tejcsarnok (avagy piszkos Fred nem lép közbe sajnos) (2007)

 Kodály Zoltán: Háry János (2007)

*Jelmeztervezőként*

 Stoller Antal: Vásár, avagy nemzetközi sokadalom Szegeden (1979)

*Egyéb színházi munkái*

 Asszonyok könyve

 Bartók útjain

 Bölcsőcske

 Bihari képeskönyv

 Celestina, avagy Calisto és Melibea tragikomédiája

 Egy élet e tánc…

 Fekete gyöngyök

 Fekete-piros…tánc

 Fénylik titka keresztfának

 Gyermekem, édes

 Harangok

 Ki népei vagytok… I–II.

 Mondóka

 Örök szertartás

 Párbeszéd

 Széki pár

 Szerelem, szerelem

 Táncban orcád pirulása

 A Tánczmester

 Tetszikezés

 Ugrós

 Zene-bona, szana-szét

*Filmjei*

 Gyász (1972) (színész)

 Y.E.S. (1994) (koreográfus)

 Lagzi (2001) (koreográfus)